Nye vedtægter og forretningsorden for Brugerrådet for Sejlads på [adresse] 
Sagsfremstilling 
117.                Nye vedtægter og forretningsorden for Brugerrådet for Sejlads på [adresse] - 
Åbent 
  
  
SAGENS INDHOLD 
Sekretariatet for Gudenåkomitéen har fremsendt forslag til nye vedtægter og forretningsorden for Brugerrådet for 
Sejlads på [adresse]. Forslaget skal godkendes i byrådene i alle syv kommuner i [adresse]. Sekretariatet 
for Gudenåkomitéen foreslår, at de nye vedtægter og forretningsordenen træder i kraft 1. januar 2016. Byrådene 
anmodes samtidig om, at kompetencen til at udpege medlemmer til brugerrådet gives til [adresse].  
  
Brugerrådet for Sejlads på [adresse] er nedsat med baggrund i sejladsbekendtgørelsen. Det fremgår af 
bekendtgørelsen, at brugerrådet nedsættes af kommunalbestyrelserne i [adresse], Hedensted, Horsens, Randers, 
Silkeborg, Skanderborg og [adresse]. Brugerrådet har til formål at rådgive i spørgsmål om 
kommunalbestyrelsernes administration af bekendtgørelsen. 
  
På nuværende tidspunkt har Brugerrådet for Sejlads på [adresse] alene en forretningsorden. Den nuværende 
forretningsorden kan ses på Gudenåkomitéens hjemmeside. Gudenåkomitéens sekretariat har revideret denne og 
udarbejdet vedlagte forslag til nye vedtægter og forretningsorden. Baggrunden for revisionen er bl.a., at 
forretningsordenen ikke entydigt beskriver, at beslutningskompetencen ligger i de respektive byråd. 
  
Sekretariatet for Gudenåkomitéen har fremsendt bemærkninger til sagen: 
  
· Sagen er behandlet 11. november 2014 i Brugerrådet for Sejlads på [adresse] og efterfølgende i 
[adresse] 5. december 2014.  
  
· Gudenåkomitéen anbefaler, at forslag til vedtægter og forretningsorden godkendes i de syv kommuners byråd.   
  
· Gudenåkomitéens sekretariat anbefaler, at forslag til vedtægter og forretningsorden træder i kraft pr. 1. januar 
2016. Da dette er midt i en kommunal valgperiode, medfører det, at den første funktionsperiode efter ikrafttræden vil 
være to år, og herefter vil den være 4-årig.  
 
Byråd 
25. august 2015 
Sagsnr. 710-2015-
25199 
Dok.nr. 710-2015-
222208 
Sagsbehandler 
DPCCHR 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Bek. nr. 416 af 17.4.2013 om ikke-
erhvervsmæssig sejlads og anden færdsel på 
[adresse] med sidevandløb og søer fra Tørring 
til Randers (Sejladsbekendtgørelsen) 
  
· Det er en forudsætning, at forslaget til nye vedtægter og forretningsorden godkendes i alle syv kommuner 
([adresse], Hedensted, Horsens, Randers, Silkeborg, Skanderborg og Viborg kommune). Ellers forkastes forslaget 
til vedtægter og forretningsorden.  
  
Ved revisionen er der sket flere ændringer og præciseringer: 
  
· Der er nu både vedtægter og forretningsorden. 
  
· Det er præciseret, at beslutningskompetencen til at ændre vedtægter og forretningsorden ligger i de respektive 
byråd. Ændringer i såvel vedtægter som forretningsorden skal godkendes i alle syv kommuners byråd.  
  
· Brugerrådets rådgivende rolle overfor kommunerne fremstår tydeligere – Brugerrådet kan ikke træffe beslutning. 
  
· Brugerrådets nuværende liste med 13 faste navngivne medlemmer er fjernet. Den faste liste erstattes af et 
brugerråd med i alt 15 medlemmer. Kommunerne er ikke medlemmer, men kan deltage i møderne med hver én 
medarbejder.  
  
· Brugerrådet fungerer for en 4-årig funktionsperiode ad gangen. Perioden følger den kommunale valgperiode.  
  
· Interessefælleskaber kan tildeles medlemskab af Brugerrådet efter ansøgning til Gudenåkomitéens sekretariat. 
Pladserne tildeles af [adresse] således, at en så bred geografisk og interessemæssig sammensætning som 
muligt opnås. Hvert af de udvalgte interessefællesskaber tildeles én plads i Brugerrådet. Hvert enkelt 
interessefælleskab udpeger en suppleant for det pågældende medlem, som kan deltage i møderne i medlemmets 
fravær. 
  
VURDERING 
Foreningen af kanoudlejere ved [adresse] har meddelt et ønske om at deltage med to medlemmer. Ønsket er ikke 
imødekommet ved sagens behandling i [adresse]. Sekretariatet for Gudenåkomitéen anser det for juridisk 
betænkeligt, hvis et enkelt interessefælleskab er dobbelt repræsenteret. Den nuværende forretningsorden og de nye 
vedtægter indeholder mulighed for, at hvert interessefælleskab kan tildeles én plads i Brugerrådet.  
  
Teknik og Kultur vurderer, at det er almindelig praksis i råd og foreninger, at hver organisation er repræsenteret med 
én repræsentant og eventuelt en suppleant.  
  
ØKONOMI 
Sagen har ingen økonomiske konsekvenser. 
  
INDDRAGELSE 
Forslag til nye vedtægter og forretningsorden er behandlet 11. november 2014 ved Brugerrådet for Sejlads på 
[adresse]. Sagen er efterfølgende behandlet i [adresse] 5. december 2014. 
  
INDSTILLING 
Direktøren for Teknik og Kultur indstiller til Byrådet: 
  
1. At godkende forslag til vedtægter og forretningsorden for Brugerrådet for sejlads på [adresse]. 
2. At godkende at forslag til vedtægter og forretningsorden kan træde i kraft 1. januar 2016. 
3. At kompetencen til at udpege medlemmer til brugerrådet gives til [adresse].    
  
BESLUTNING 
  
Teknik- og Miljøudvalget, 13. august 2015: 
Fraværende: Ingen 
  
Indstilles godkendt. 
  
Økonomiudvalget, 18. august 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. august 2015: 
Fraværende: Ingen 
  
Godkendt. 
Forslag til forretningsorden for Brugerrådet for 
Sejlads på [adresse] 
710-2015-141685 
Forslag til vedtægter for Brugerrådet for Sejlads 
på [adresse] 
710-2015-141684 
